FI Euroopan unionin virallinen lehti L 170/69

KOMISSION TÄYTÄNTÖÖNPANOPÄÄTÖS (EU) 2016/1049,

annettu 27 päivänä kesäkuuta 2016,

unionin rahoitustuen vahvistamisesta Kyprokselle Newcastlen taudin torjuntaa koskevista hätätoimenpiteistä vuonna 2013 aiheutuneiden kustannusten kattamiseksi

(tiedoksiannettu numerolla C(2016) 3857)

(Ainoastaan kreikankielinen teksti on todistusvoimainen)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (1) ja erityisesti sen 36 artiklan 4 kohdan,

ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (2) ja erityisesti sen 84 artiklan 2 kohdan, 121 artiklan 1 kohdan ja 133 artiklan 2 kohdan,

sekä katsoo seuraavaa:

(1) Komission asetuksessa (EY) N:o 349/2005 (3) vahvistetaan säännöt unionin rahoituksen myöntämiselle tiettyjen eläintautien, kuten Newcastlen taudin, hävittämiseen tähtääviin hätätoimenpiteisiin. Kyseisen asetuksen 7 artiklassa luetellaan ne asiakirjat, jotka unionin rahoitusta hakevan jäsenvaltion on toimitettava, sekä kyseisten asiakirjojen toimittamisen määräajat.

(2) Komission täytäntöönpanopäätöksessä 2013/724/EU (4) säädetään unionin rahoitusosuudesta Kyprokselle kustannuksiin, joita kyseiselle jäsenvaltiolle on aiheutunut vuonna 2013 neuvoston päätöksen 2009/470/EY (5) nojalla toteutetuista toimenpiteistä Newcastlen taudin torjumiseksi. Näin ollen 250 000,00 euron suuruinen ensimmäinen erä vuodelta 2013 maksettiin kyseiselle jäsenvaltiolle osana unionin rahoitusta. Täytäntöönpanopäätöksessä 2013/724/EU säädetään myös, että unionin rahoitusosuuden määrä vahvistetaan myöhemmin päätöksellä, joka hyväksytään kyseisessä täytäntöönpanopäätöksessä tarkoitetun menettelyn mukaisesti.

(3) Asetuksessa (EU) N:o 652/2014 säädetään maksujen suorittamisesta jäsenvaltioille näissä olosuhteissa. Tältä osin säädetään sellaisten täytäntöönpanosäädösten hyväksymisestä, joissa vahvistetaan tämä rahoitusosuus. Kyseisellä asetuksella myös kumottiin päätös 2009/470/EY, ja viittauksia kumottuun päätökseen pidetään viittauksina asetukseen (EU) N:o 652/2014.

(4) Täytäntöönpanopäätöksen 2013/724/EY myötä asetuksen (EU, Euratom) N:o 966/2012 ja erityisesti sen 84 artiklan vaatimuksia on noudatettu.

(5) Kypros toimitti 13 päivänä helmikuuta 2014 komissiolle virallisen korvaushakemuksen, johon oli liitetty rahoituskertomus, tositteet sekä epidemiologinen kertomus kaikilta tiloilta, joiden eläimet on lopetettu ja hävitetty. Korvaushakemuksen määrä on 355 361,23 euroa.

(6) Toimivaltaisen tarkastusyksikön hallinnoiman paikalla tehdyn ennakkotarkastuksen tulosten perusteella yhteensä 81 156,54 euron menoja ei kuitenkaan pidetty oikeutettuina unionin rahoitustukeen. Sen vuoksi unionin rahoitusosuudeksi olisi vahvistettava 274 204,69 euroa. Näin ollen jo maksetun ensimmäisen erän lisäksi olisi myönnettävä 24 204,69 euron suuruinen lisäerä.

(7) Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

1. Vahvistetaan Kyprokselle vuonna 2013 Newcastlen taudin torjumiseksi toteutetuista hätätoimenpiteistä aiheutuneisiin kustannuksiin myönnettäväksi unionin rahoitusosuudeksi 274 204,69 euroa.

2. Vahvistetaan Kyprokselle maksettavan unionin rahoitusosuuden loppueräksi 24 204,69 euroa.

2 artikla

Tämä päätös on osoitettu Kyproksen tasavallalle.

Tehty Brysselissä 27 päivänä kesäkuuta 2016. Komission puolesta Vytenis ANDRIUKAITIS Komission jäsen

(1) EUVL L 189, 27.6.2014, s. 1.

(2) EUVL L 298, 26.10.2012, s. 1.

(3) Komission asetus (EY) N:o 349/2005, annettu 28 päivänä helmikuuta 2005, neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä (EUVL L 55, 1.3.2005, s. 12).

(4) Komission täytäntöönpanopäätös 2013/724/EU, tehty 5 päivänä joulukuuta 2013, unionin osallistumisesta Kyproksessa vuonna 2013 toteutettujen Newcastlen taudin torjuntaa koskevien hätätoimenpiteiden rahoitukseen (EUVL L 328, 7.12.2013, s. 121).

(5) Neuvoston päätös 2009/470/EY, tehty 25 päivänä toukokuuta 2009, tietyistä eläinlääkintäalan kustannuksista (EUVL L 155, 18.6.2009, s. 30).